|  |
| --- |
| ***Shout***  Singel av The Isley Brothersfrå albumet *Shout!* |
|  |
| A-side | Shout - part 1 |
| B-side | Shout - part 2 |
| **Utgjeve** | 21. september 1959 |
| **Innspelt** | 5. august 5 1959, RCA Victor's Music Center Of The World, New York |
| **Sjanger** | 
* Rock and roll
* gospel
* R&B

 |
| **Lengd** | 2:15 (part 1)2:10 (part 2) |
| **Selskap** | RCA  7588 |
| Låtskrivar(ar) | Rudolph Isley Ronald Isley O'Kelly Isley, Jr. |
| **Produsent** | Hugo & Luigi |
|
| The Isley Brothers-kronologi |
| «I'm Gonna Knock on Your Door» (1959) | *Shout* | «Respectable» (1960)
 
 |

«**Shout**» er ein popsong først spelt inn av The Isley Brothers. Han kom ut i 1959 og var skriven av brørne sjølv, som eit svar til Jackie Wilson sin «Lonely Teardrops».

Historie
--------

Songen nådde ikkje høgare enn 47. plassen på *Billboard* Hot 100, men selde til gullplate og vart mykje spelt av andre artistar både i USA og internasjonalt. Berre ein månad etter han kom ut, spelte Johnny O'Keefe songen på det australske TV-showet *Six O'Clock Rock* og han nådde tredjeplassen i Australia. Han spelte inn songen på ny i 1964, men han vart då berre ein mindre hit. Joey Dee and the Starlighters nådde sjetteplassen med sin versjon av songen i 1962, medan Isley Brothers-versjonen gjekk inn att på lista same året med ein 94. plass. 

Den skotske popsongaren Lulu nådde sjuandeplassen i Storbritannia med songen i 1964 (som Lulu and the Luvvers), og ein åttandeplass med ein nyinnspelt versjon i 1986. The Shangri-Las spelte ein versjon av songen på debutalbumet deira, *Leader of the Pack* og det same gjorde The Kingsmen i 1965 på albumet *Volume 3* og *15 Great Hits* i 1966. Tommy James and the Shondells spelte ein versjon av songen i 1967 på albumet *I Think We're Alone Now*.

Songen vart spelt av Otis Day and the Knights og vart mykje nytta i komedien *National Lampoon's Animal House* i 1978. Originalversjonen frå 1959 vart nytta i komedien *Diner* frå 1982. Alvin and the Chipmunks spelte songen i 1996 på albumet *Club Chipmunk: The Dance Mixes* med Simon på solovokal. The Beatles spelte songen på konsertar og eit konsertopptak var med på *Anthology 1* frå 1996. Den amerikanske rockegruppa Bon Jovi spelte songen på konsertar. Det amerikanske poppunkbandet Green Day spelte songen i 2005 på konsertalbumet *Bullet in a Bible*. Bruce Springsteen har ofte spelt songen live i ein medley med «Twist and Shout». Blaine Anderson (Darren Criss) og Brittany Pierce (Heather Morris) framførte songen i 2013 på *Glee*. Robbie Williams framførte songen som ein del av «Call & Response Medley» på hans Swings Both Ways-turneen i 2014, i lag med «Reet Petite» og «Hit the Road Jack».

Songen vart innlemma i Grammy Hall of Fame i 1999. Han vart rangert på 118. plassen på lista til *Rolling Stone* over dei 500 beste songane gjennom tidene.

Medverkande
-----------

* Ronald Isley – solovokal
* O'Kelly Isley, Jr. – korvokal
* Rudolph Isley – korvokal

Kjelder
-------

* *Denne artikkelen bygger på «Shout (Isley Brothers song)» frå Wikipedia på engelsk, den 13. mars 2015.*
	+ *Wikipedia på engelsk oppgav desse kjeldene:*

1. ↑
2. ↑
3. ↑  «Johnny O'Keefe with the Rajahs - Shout (Parts 1 & 2)». *Where Did They Get That Song?*. PopArchives.com.au. Arkivert frå originalen 23. mars 2015. Henta 13. mars 2015.
4. ↑  «Lulu and the Luvers: Shout». 45cat.com. Henta 13. mars 2015.
5. 1 2  «UK Top 40 Hit Database». EveryHit.com. Henta 13. mars 2015.  *Enter* Lulu *for Artist and* Shout *for Title and click* Search.
6. ↑  «The Shangri-Las Album». TheShangri-Las.com. Leader of the Pack. Arkivert frå originalen 4. august 2004. Henta 13. mars 2015.
7. ↑  Tommy James and the Shondells, *I Think We're Alone Now* Henta 13. mars 2015.
8. ↑  «Green Day - Bullet In A Bible Album Tracklist». Sing365.com. 15. november 2005. Arkivert frå originalen 15. januar 2014. Henta 6. juni 2014.

Bakgrunnsstoff
--------------

* Heile songteksten på MetroLyrics
* «Shout» på *The Dick Clark Show* på YouTube


|  |  |  |
| --- | --- | --- |
| 120: «Go Your Own Way» Fleetwood Mac | Plassering på lista til Rolling Stone frå 2010 over dei 500 beste songane gjennom tidene119 «Shout» The Isley Brothers | 118: «Crazy In Love» Beyonce med Jay-Z |